text: Danfoss åbnede med et brag
  01 april 2012 kl. 15.20
  Palmesøndag blev den nye sæson i Danfoss Universe i bogstaveligste forstand skudt i gang.
  Det skete med et dagslys-fyrværkeri, altså et fyrværkeri, der kan ses i dagslys. Med en halvskyet alsisk himmel som bagrund fungerede det rigtig fint.
  Sæsonen igennem har Danfoss Universe fokus på "Din fantastiske krop", en særudstilling i 5D. Formålet er at gøre publikum bedre til at bruge hoved og krop i skøn forening.
  Her får publikum blandt andet chancen for at tage på opdagelse i immunforsvaret, gå en tur i en blodåre og teste kroppens evne, styrke og form i forskellige attraktioner og oplevelser.
  